
ŠAKIŲ RAJONO SAVIVALDYBĖS MERAS

POTVARKIS 
DĖL DARBO GRUPIŲ ŠAKIŲ RAJONO SAVIVALDYBĖS 2025–2035 M. STRATEGINIO PLĖTROS PLANO PROJEKTUI PARENGTI SUDARYMO
	
[bookmark: _Hlk135664973]2024 m. birželio    d. Nr. MT-
Šakiai

Vadovaudamasis Lietuvos Respublikos strateginio valdymo įstatymu, Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl strateginio valdymo metodikos patvirtinimo“, Lietuvos Respublikos vietos savivaldos įstatymo 6 straipsnio 22 punktu, 25 straipsnio 5 dalimi, 27 straipsnio 2 dalies 10 punktu, Strateginio planavimo Šakių rajono savivaldybėje organizavimo tvarkos aprašu, patvirtintu Šakių rajono savivaldybės tarybos 2023 m. balandžio 21 d. sprendimu Nr. T-143 „Dėl strateginio planavimo Šakių rajono savivaldybėje organizavimo tvarkos aprašo patvirtinimo“, Šakių rajono savivaldybės 2025–2035 m. strateginio plėtros plano rengimo koordinacinės darbo grupės protokoliniu 2024 m. birželio 6 d. sprendimu Nr. VL- 760: 
1.Sudarau šias 4 darbo grupes Šakių rajono savivaldybės 2025–2035 m. strateginio plėtros plano projektui parengti: 
1.1. Švietimo, kultūros, turizmo, sporto ir jaunimo reikalų, nevyriausybinių organizacijų (krašto VVG, miesto VVG, BCA, NVO, bendruomenių) (kuruojamos sritys: švietimo, sporto, kultūros paslaugų, turizmo, jaunimo politikos reikalų, bendruomenių ir nevyriausybinių organizacijų, BCA, krašto VVG, miesto VVG, NVO, bendruomenių klausimai).
1.2. Infrastruktūros plėtros, investicijų, verslo, kaimo plėtros ir žemės ūkio, aplinkos kokybės ir apsaugos (kuruojamos sritys: investicijų pritraukimo, energetikos ir kitos inžinerinės infrastruktūros, susisiekimo, urbanistikos ir teritorijų planavimo, ekonomikos, žiedinės ekonomikos, verslo, kaimo plėtros ir žemės ūkio, aplinkos kokybės, aplinkos apsaugos, gyvenamosios aplinkos, rekreacinės aplinkos, atliekų tvarkymo, vandens tiekimo ir nuotekų tvarkymo klausimai).
1.3. Socialinės aplinkos, socialinės gerovės, socialinės atskirties mažininio ir sveikatos priežiūros (kuruojamos sritys: socialinės apsaugos, sveikatos priežiūros, vaikų ir šeimos gerovės bei susijusios infrastruktūros vystymo klausimai, gyventojų užimtumo, jaunimo, bendruomenių ir nevyriausybinių organizacijų klausimai).
1.4. Viešojo valdymo sektoriaus (kuruojamos sritys: Savivaldybės administracijos viešojo valdymo, turto valdymo, paslaugų tobulinimo, viešųjų ryšių ir Savivaldybės įvaizdžio, viešojo saugumo ir prevencijos klausimai, jaunimo, bendruomenių ir nevyriausybinių organizacijų klausimai).
2. Įpareigoju, Biudžeto, turto ir strateginio planavimo skyriaus atsakingą specialistą už strateginio planavimo proceso organizavimą pakviesti dalyvauti sudaromose darbo grupėse Savivaldybės tarybos, savivaldybės pavaldume esančių įstaigų, Savivaldybės kontroliuojamų įmonių, ekonominių-socialinių partnerių atstovus pagal kuruojamus sritis, teikiant delegavimo raštus ir sutikimus dalyvauti darbo grupių veikloje.
Šis potvarkis per vieną mėnesį nuo potvarkio paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.


Savivaldybės meras			                                Raimondas Januševičius

